Diari Oficial de la Generalitat Valenciana


Sumari del DOGV 2892, del 18-12-1996 (1996/840350)

ACORD de 26 de novembre de 1996, del Govern Valencià, pel qual es classifiquen en classe segona els llocs de secretaria i intervenció de l'Ajuntament d'Alboraya.
-----------------------------------------------------------------------------------------------------------------------------------------------------------------

### Dades del document

Número de DOGV
:   2892

Data del DOGV
:   18-12-1996

Secció del DOGV
:   ALTRES DISPOSICIONS

Número del document
:   1996/840350


Data del document
:   26-11-1996

Organisme emissor
:   Conselleria de Presidència

Tipus de document
:   Acord

ACORD de 26 de novembre de 1996, del Govern Valencià, pel qual es classifiquen en classe segona els llocs de secretaria i intervenció de l'Ajuntament d'Alboraya.  
El Govern Valencià, en la reunió del dia 26 de novembre de 1996, adoptà l'acord següent:  
L'Ajuntament d'Alboraya acordà, de conformitat amb l'article 2 del Reial Decret 1.732/1994, de 29 de juliol, i en sessió de 23 de juliol de 1996, reclassificar els llocs de secretaria i intervenció, en l'actualitat de classe primera, en classe segona, com també optar per a que el lloc de tresoreria estiga cobert per un funcionari de la corporació.  
Els llocs de secretaria i intervenció reclassificats quedaran reservats a funcionaris d'administració local, amb habilitació de caràcter nacional, de la subescala de secretaria i intervenció, respectivament, ambdós de la categoria d'entrada.  
Per tot això, i ateses les facultats conferides en l'esmentat Reial Decret 1.732/1994, de 29 de juliol, en relació amb l'article 26 del Decret 44/1996, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i de la Conselleria de Presidència, i amb l'article 25 de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià  
ACORDA  
Primer  
Classificar els llocs de treball de secretaria i intervenció de l'Ajuntament d'Alboraya en classe segona.  
Aquests llocs queden reservats a funcionaris d'administració local amb habilitació de caràcter nacional, de la categoria d'entrada de les subescales de secretaria i intervenció, respectivament.  
Segon  
Suprimir el lloc de tresoreria, com a lloc reservat a funcionaris amb habilitació nacional, amb efectes des que quede vacant pel funcionari que ara l'ocupa.  
Tercer  
Aquestes modificacions no afectaran les destinacions dels qui estigueren exercint-los amb caràcter definitiu.  
Contra aquest acord, que posa fi a la via administrativa, s'hi podrà interposar, prèvia comunicació al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquest acord en el Diari Oficial de la Generalitat Valenciana, sense perjudici que els interessats puguen interposar-hi qualsevol altre recurs que consideren oportú.  
València, 26 de novembre de 1996  
El conseller secretari del Govern Valencià,  
JOSÉ JOAQUÍN RIPOLL SERRANO